# Anugerah Filem Pilihan Pengkritik

| Anugerah Filem Pilihan Pengkritik |
| --- |
| *Semasa: Anugerah Filem Pilihan Pengkritik ke-23* |
|  |
|  |
| Jenis | Anugerah filem  |
| Penerangan | Pencapaian terbaik dalam sinematik |
| Negara |  Amerika Syarikat |
| Disampaikan oleh | Persatuan Pengkritik Filem Penyiaran |
| Kali pertama | 1996 |
| Tapak web |
| www.criticschoice.com

---

      |
| sunting · sunting di WikidataLihat pendokumenan templat ini |

**Anugerah Filem Pilihan Pengkritik** (Bahasa Inggeris: *Critics' Choice Movie Awards*; dahulunya dikenali sebagai **Anugerah Persatuan Pengkritik Filem Penyiaran**) ialah rancangan anugerah yang dipersembahkan secara tahunan oleh Persatuan Pengkritik Filem Penyiaran (BFCA) untuk memberi penghormatan kepada pencapaian sinematik terbaik. Undian bertulis dihantar semasa tempoh pencalonan selama seminggu dan calon-calon yang berjaya akan diumukan pada bulan Disember. Para pemenang dipilih oleh pengundian lanjutan didedahkan di acara Anugerah Filem Pilihan Pengkritik pada bulan Januari. Selain itu, anugerah-anugerah khas pula diberikan mengikut budi bicara Lembaga Pengarah BFCA.

Anugerah ini pasa asalnya dinamakan sebagai Anugerah Pilihan Pengkritik. Pada 2010, perkataan 'Filem' ditambah bagi membezakannya daripada Anugerah Televisyen Pilihan Pengkritik, yang pertama kali diadakan pada tahun berikutnya oleh Persatuan Pengkritik Televisyen Penyiaran. Nama Anugerah Pilihan Pengkritik kini secara rasminya merujuk kepada kedua-dua anugerah secara kolektif.

Dari tahun 2006 hingga 2009, acara anugerah diadakan di Auditorium Sivik Santa Monica, California. Pada tahun 2010 hingga 2012, anugerah ini berlangsung di Hollywood Palladium. Siaran televisyen secara langsung bagi acara anugerah ini beralih dari saluran VH1 kepada The CW pada 2013, dengan acara ke-19 dikeudarakan pada 16 Januari 2014, langsung dari Hangar Barker di Santa Monica, California. Pada Oktober 2014, ia diumumkan bahawa Anugerah Filem Pilihan Pengkritik akan bersiaran di A&E untuk tahun 2015 dan 2016.

## Kategori anugerah

* Filem Aksi Terbaik (sejak 2009)
* Kumpulan Pelakon Terbaik (sejak 2002)
* Pelakon Lelaki Terbaik (sejak 1995)
* Pelakon Wanita Terbaik (sejak 1995)
* Pelakon Lelaki Terbaik dalam Filem Aksi (2012–2016)
* Pelakon Wanita Terbaik dalam Filem Aksi (2012–2016)
* Pelakon Lelaki Terbaik dalam Komedi (sejak 2012)
* Pelakon Wanita Terbaik dalam Komedi (sejak 2012)
* Filem Animasi Terbaik (sejak 1998)
* Pengarahan Seni Terbaik (sejak 2009)
* Sinematografi Terbaik (sejak 2009)
* Komedi Terbaik (sejak 2005)
* Rekaan Kostum Terbaik (sejak 2009)
* Pengarah Terbaik (sejak 1995)
* Filem Dokumentari Terbaik (sejak 1995)
* Suntingan Terbaik (sejak 2009)
* Filem Keluarga Terbaik (1997–2007)
* Filem Bahasa Asing Terbaik (sejak 1995)
* Solekan Terbaik (sejak 2009)
* Filem Terbaik (sejak 1995)
* Lakon Layar Terbaik (Adaptasi/Asli) (sejak 2002)
* Skor Muzik Terbaik (sejak 1998)
* Lagu Terbaik (sejak 1998)
* Bunyi Terbaik (2009–2011)
* Pelakon Pembantu Lelaki Terbaik (sejak 1995)
* Pelakon Pembantu Wanita Terbaik (sejak 1995)
* Kesan Visual Terbaik (sejak 2009)
* Pelakon Muda Terbaik (sejak 1995)

## Rujukan

## Pautan luar

* Tapak sesawang rasmi